Visit Site
Recommended byColombia
గత ఏడాది సెప్టెంబరులో జరిగిన ఆసియా కప్‌లో పాకిస్థాన్‌పై బౌలింగ్ చేస్తూ వెన్నునొప్పి కారణంగా ఓవర్ మధ్యలోనే హార్దిక్ పాండ్య మైదానం వీడాడు. ఆ తర్వాత డిసెంబరుకి ఫిట్‌నెస్ సాధించిన అతడ్ని.. జనవరిలో ఆస్ట్రేలియాతో వన్డే సిరీస్‌కి ఎంపిక చేయగా.. ‘కాఫీ విత్ కరణ్’ టాక్‌ షోలో మహిళలపై అనుచిత వ్యాఖ్యలు చేసిన పాండ్య సస్పెన్షన్‌కి గురై సిరీస్‌కు దూరమయ్యాడు. అయితే.. కొద్దిరోజుల్లోనే ఆ సస్పెన్షన్‌ని బీసీసీఐ ఎత్తివేయడంతో న్యూజిలాండ్‌తో సిరీస్‌లో ఆడిన హార్దిక్.. ఆల్‌రౌండర్ షోతో ఆకట్టుకున్నాడు. దీంతో.. మే 30 నుంచి ప్రారంభంకానున్న వన్డే ప్రపంచకప్‌లో భారత్‌కి హార్దిక్ అదనపు బలం అవుతాడని అంతా భావించారు. కానీ.. పాత వెన్నునొప్పి మళ్లీ ఈ క్రికెటర్ కెరీర్‌ను దెబ్బతీసేలా కనిపిస్తోంది.
మార్చి 23 నుంచి ఐపీఎల్ 2019 సీజన్ మొదలుకానుండగా.. వెన్నునొప్పి చికిత్స కోసం బెంగళూరులోని జాతీయ క్రికెట్ అకాడమీకి వచ్చేవారం హార్దిక్ పాండ్య వెళ్లనున్నాడు. అయితే.. ఐపీఎల్ ఆరంభంలోపు అతను ఫిట్‌నెస్ సాధించడం కష్టమేనని వార్తలు వస్తున్నాయి. ఒకవేళ పూర్తిగా ఫిట్‌నెస్ సాధించకుండా.. ఐపీఎల్‌లో ఆడిస్తే..? ఆ ప్రభావం ప్రపంచకప్‌లో పడే అవకాశం ఉన్నందున.. హార్దిక్ గాయంపై ఎలాంటి సాహసాలు చేయకూడదని బీసీసీఐ భావిస్తోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.